# Mercè Martínez

Mercè Martínez (Sabadell, Vallès Occidental, 22 de setembre de 1976) és una actriu catalana, coneguda en televisió pel paper que ha representat en algunes sèries, com el de Nora a la sèrie La Riera, de Televisió de Catalunya.
Formada a l'Institut del Teatre de Barcelona, ha participat en muntatges teatrals com ara T'estimo, ets perfecte... ja et canviaré, The Full Monty, La ópera de cuatro cuartos o El mercader. L'any 2015 va interpretar l'obra Animals de companyia, escrita i dirigida per la també actriu Estel Solé, al costat d'actors com Jacob Torres, Míriam Tortosa, Eduard Buch i Martina Tresserra. L'obra es va començar representant en pisos particulars, fins a 70, fins que va aconseguir arribar a una sala teatral, el Club Capitol de Barcelona. Al 2020 es va incorporar al repartiment de T'estimo si he begut, una obra dirigida per David Selvas, basada en una recopilació de contes d'Empar Moliner.
A la pantalla gran ha intervingut en les pel·lícules Sévigné i a Deu ser que ningú és perfecte i en el curtmetratge Ministerio de Asuntos Oníricos, i en televisió a les sèries Plats bruts, Porca misèria, Ventdelplà i a La Riera.

## Obra
### Teatre

* Le mani forti
* Animals de companyia
* El mercader
* Paradís
* Casa i jardí
* Obra vista
* El sarau de l'any
* No són maneres de matar una dona
* Just la fi del món
* Amants
* La ópera de cuatro cuartos
* Fedra + o - Hipòlit
* The Full Monty
* T'estimo, ets perfecte... ja et canviaré
* La corte del Faraón
* Bella y la Bestia (Sra. Potts)
* La vampira del Raval (2011), d'Albert Guinovart i Josep Arias Velasco, amb direcció de Jaume Villanueva
* 73 raons per deixar-te, de Guillem Clua i Jordi Cornudella (2015)
* Maremar de Joan Lluis Bozzo, Dagoll Dagom (2018)- Teatre Poliorama
* T'estimo si he begut
* Golfus de Roma, (2022) Teatre Condal
* 3 desitjos (2023) El Maldà
* El Tigre (2024)

### Televisió

* Plats bruts
* De moda
* Càmping
* Psico express
* Ventdelplà
* Porca misèria
* La Riera
* Com si fos ahir

### Cinema

* Sévigné
* Deu ser que ningú és perfecte
* Ministerio de Asuntos Oníricos

## Premis

Ha guanyat cinc vegades el premi Butaca a la millor actriu de musical: l'any 2002 per The Full Monty, l'any 2006 per Paradís, l'any 2012 per La vampira del Raval, l'any 2013 per T'estimo, ets perfecte... ja et canviaré!, i l'any 2016 per 73 raons per deixar-te. Va estar nominada als Premis Butaca com a millor actriu catalana de cine interpretant a Yolanda en la pel·lícula d'Albert Espinosa Deu ser que ningú és perfecte.

## Referències

* ↑ «El dia que m'espera. Mercè Martínez». Ara [Barcelona], 11-01-2012, p. 54. ISSN: 2014-010X.
* ↑ «Mercè Martínez - IMDb». [Consulta: 27 juliol 2020].
* 1 2 «La coneguda actriu Mercè Martínez serà la pregonera de la Festa Major de Sabadell». El Periódico, 26-07-2012 [Consulta: 24 març 2014].
* ↑ Moraleda, Gema. «Animals de companyia». Somnis de teatre, 01-03-2015. [Consulta: 27 juliol 2020].
* ↑ «Dagoll Dagom, La Brutal i T de Teatre presenten T’estimo si he begut d'Empar Moliner dirigit per David Selvas». Teatre Barcelona, 30-01-2020. [Consulta: 27 juliol 2020].
* ↑ «Acte institucional de la Diada Nacional de Catalunya 2013». Generalitat de Catalunya. Arxivat de l'original el 2016-03-03. [Consulta: 10 setembre 2013].
* ↑ «I només una per estimar-te». El Punt Avui. [Consulta: 12 octubre 2015].
* ↑ «Un ‘Golfus de Roma’en català». El Punt Avui. [Consulta: 10 març 2023].
* ↑ «El Maldà estrena el musical "3 desitjos" con la actriz Mercè Martínez» (en castellà). La Vanguardia. Arxivat de l'original el 2023-03-29. [Consulta: 29 març 2023].
* ↑ «VIII Edició Premis de teatre de Catalunya 2002». Premis Butaca. [Consulta: 24 març 2014].
* ↑ «XII Edició Premis de teatre de Catalunya 2002». Premis Butaca. [Consulta: 24 març 2014].
* ↑ «XVIII Edició Premis de teatre de Catalunya 2002». Premis Butaca. [Consulta: 24 març 2014].
* ↑ «Mercè Martínez i Lluís Villanueva s'enduen el guardó de millor actriu de musical i millor actor de repartiment als Premis Butaca». Ràdio Sabadell, 04-12-2013 [Consulta: 24 març 2014]. Arxivat 24 de març 2014 a Wayback Machine.
* ↑ «GUANYADORS XXII EDICIÓ PREMIS BUTACA». Comedia. Comunicació & Mèdia. [Consulta: 11 març 2018].

## Enllaços externs

* Mercè Martínez - Lloc web oficial